John Lavery

Ba phéintéir as Béal Feirste é **John Lavery** (20 Márta 1856 – 10 Eanáir 1941). Cé gur fhág Lavery saothar mór suntasach ina dhiaidh, is iad na pictiúir a d’eascair as an ghrá a bhí aige dá bhean Hazel is mó a bhuanaíonn a chlú.
clé|mion|timpeall na 1880idí
clé|mion|féinphortráid, 1928, Iarsmalann Uladh

## Saol
Fuair John Lavery a chuid oiliúna mar ealaíontóir i nGlaschú, Londain, Páras agus sa choilíneacht ealaíontóirí i Grez-sur Loing sa Fhrainc. 

Phós sé Kathleen MacDermott in 1889, ach tháinig an eitinn uirthi agus d'éag sí in 1891. 

Ba mhór an tóir a bhí ar shaothar Lavery i dtús an 20ú haois agus i measc a chuid cliant bhí rítheaghlach na Breataine, polaiteoirí móra agus na huaisle.  

Ar an 21 Iúil 1909 ag an Brompton Oratory (Caitliceach) phós Lavery spéirbhean as Chicago, Hazel Martyn, baintreach chomh maith agus bean álainn ar fad de réir cosúlachta.  Bhain an bheirt acu leis an uasaicme agus tharraing an bhainis suim ollmhór sna colúin cúlchainte ag an am. Bhí an t-ealaíontóir giota maith níos sine ná í, 24 bliain níos sine agus cáil air mar phéintéir portráidí.  

Ceapadh Lavery mar ealaíontóir oifigiúil an Chogaidh Mhóir sa bhliain 1917. Rinneadh ridire de sa bhliain 1918. 

Bhí áilleacht a mhná chéile ina fhoinse mhór tinfidh aige i rith a shaoil agus rinne sé breis is ceithre chéad pictiúr de Hazel, rud a spreag lucht magaidh le rá gur geall le feathal tráchtála ag Lavery aon teideal a thosaigh le ‘Hazel…..’. 

Bhí an bheirt acu báúil le gluaiseacht Rialtas Dúchais na hÉireann agus phéinteáil Lavery go leor de na daoine a bhí lárnach sa ghluaiseacht sin ar nós Éamon de Valera agus Mhícheál Uí Choileáin ar thug siad a dteach maorga i South Kensington ar iasacht dó agus dá chomhghleacaithe, nuair a bhí an Conradh Angla-Eireannach á phlé i 1921. 

Fuair Lavery bás le hadhairt i gCill Mogeanna, in aois 84 dó, ar an 10 Eanáir 1941. 

## Saothar

Íomhá:John Lavery - IWM War Room.jpg|War Room 
Íomhá:Munitions, Newcastle, 1917 by John Lavery.jpg|Munitions, Newcastle, 1917
Íomhá:A Coast Defence - an 18-pounder anti-aircraft gun, Tyneside, 1917 by John Lavery.jpg|A Coast Defence – an 18-pounder anti-aircraft gun, Tyneside, 1917
Íomhá:A Convoy, North Sea, 1918. From Ns 7- painted from an airship off the coast of Norway Art.IWMART1257.jpg|A Convoy, North Sea, 1918
Íomhá:The Wounded At Dover, 1918 by John Lavery.jpg|The Wounded at Dover, 1918
Íomhá:Army Post Office 3, Boulogne, 1919 by John Lavery.jpg|Army Post Office 3, Boulogne, 1919

Íomhá:SirJohnLaveryARally1885.jpg|Sir John Lavery, A Rally, 1885
Íomhá:Lavery32.jpg|Lady Lavery
Íomhá:Mrs Lavery sketching.jpg|*Mrs Lavery sketching*, 1910
Íomhá:Gaines Ruger Donoho by John Lavery.jpg|Gaines Ruger Donoho
Íomhá:John Lavery - A Summer Afternoon.jpg|A Summer Afternoon
Íomhá:John Lavery - On the Riviera.jpg|On the Riviera
Íomhá:Lavery23.jpg|Mrs Ralph Peto as a Bacchante
Íomhá:The Opening of the Modern Foreign and Sargent Galleries at the Tate Gallery, 26 June 1926.JPG|The Opening of the Modern Foreign and Sargent Galleries at the Tate Gallery, 26 Meitheamh 1926
 

## Tagairtí

Catagóir:Daoine a rugadh i 1856
Catagóir:Básanna i 1941
Catagóir:Péintéirí Éireannacha
Catagóir:Daoine as Béal Feirste
Catagóir:Baintreacha